Polyxenos zo Zakyntu

Polyxenos (Polyxenos) bol olympijský víťaz v zápasení dorastencov v roku 4 pred Kr.Inscriptiones Graecae, IvO 224 Carnegie Institution of Washington Publication, str. 31 

Polyxenos, syn Apollofana zo Zakyntu, bol na 194. olympijských hrách korunovaný olivovým vencom za víťazstvo v zápasení dorastencov. Zápasenie dorastencov (palé paidón) sa stalo olympijskou disciplínou v roku 632 pred Kr. Podobalo sa nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   

Socha olympionika Polyxena stála kedysi v posvätnom okrsku Olympie. Archeológovia podstavec tejto sochy i s nápisom (IvO 224, IvO = W. Dittenberger a K. Purgold, nápisy Olympia, Berlin 1896.) objavili v juhozápadnom rohu olympijskej Altidy.American journal of archaeology, str. 227 

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení